Дачка і зяць якраз выконвалі чарговае “хатнее заданне” па добраўпарадкаванню двара. Яны працавалі, а мая гераіня стаяла побач і моўчкі за імі назірала. Колькі спакою і ціхамірнасці было ў гэты момант! І, гледзячы на тое, з якой павагай, пяшчотай і любоўю адносяцца дзеці да сваёй матулі, якім спакоем і шчасцем свяцяцца ў адказ вочы іх маці, мы не маглі ўтрымацца і не зрабіць сумесны здымак. Здымак мамы і дачкі, прыклад клапатлівых, удзячных адносін. Здымак шчаслівых людзей.